biswa921/hiwiki-latest-pages-articles-raw huggingface dataset:
क्रिया (व्याकरण)

क्रिया वे शब्द होते हैं जो किसी कार्य के होने या करने अथवा किसी व्यक्ति या वस्तु की स्थिति का बोध कराते हैं। 
विशेषता
क्रिया के बिना वाक्य पूर्ण नहीं हो सकते।
कुछ क्रियाएँ स्वघटित होते हैं और कुछ की जाती हैं।
क्रियाएँ एक या अधिक शब्दों से मिलकर हो सकते हैं।
क्रिया के रूप लिंग, वचन, कारक तथा काल से प्रभावित होकर परिवर्तित हो सकते हैं। इसलिए वह विकारी शब्द होते हैं।
धातु
क्रिया के मूल रूप को धातु कहते हैं। धातु के चार भेद होते हैं:
सामान्य धातु: क्रिया के धातु में ‘ना’ प्रत्यय लगाकर बनती है। जैसे: लिख + ना = लिखना
व्युत्पन्न धातु: सामान्य धातु में प्रत्यय लगाकर बनती है। जैसे: लिखना, लिखवाना, लिखाया 
नाम धातु: संज्ञा, सर्वनाम या विशेषण शब्दों में प्रत्यय लगाकर बनती है।
मिश्र धातु: संज्ञा, विशेषण तथा क्रियाविशेषण शब्दों के बाद करना, लेना, लगना, होना, आना आदि लगाकर बनती है।
=
कर्म के आधार पर
प्रयोग के आधार

कर्म के आधार पर क्रिया भेद
अकर्मक क्रिया: वाक्य में जिस क्रिया के प्रयोग में कर्म की अपेक्षा नहीं होती, उसे अकर्मक क्रिया कहते हैं। जैसे:
शीला हँसती है।
बच्चा रो रहा है।
सकर्मक क्रिया: वाक्य में जिस क्रिया के प्रयोग में कर्म की अपेक्षा रहती है, उसे सकर्मक क्रिया कहते हैं। जैसे:
शीला ने सेब खाया
मोहन पानी पी रहा है।

पहचान : क्रिया के साथ क्या अथवा किसको लगाकर प्रश्न पूछने पर जो उत्तर मिलता है वह कर्म कहलाता है।जिन वाक्यों में एक कर्म होता है उन्हे एककर्मक तथा दो कर्म वालो को द्विकर्मक कहते है।
जिन वाक्यों में प्रश्न करने पर उत्तर मिलता है उन्हे सकर्मक अथवा जिनमे नहीं मिलता उन्हे अकर्मक क्रिया कहते है।

प्रयोग के आधार पर क्रिया भेद
संयुक्त क्रिया : जब क्रिया दो या दो से अधिक के मेल से बनी हो तो उसे संयुक्त क्रिया कहते है।जैसे ~ मेने पत्र लिख दिया है।
सहायक क्रिया : जो क्रिया शब्द मुख क्रिया शब्द की वाक्य निर्माण में सहायता करते है उन्हे सहायक क्रिया कहते है । जैसे ~ तुम खेल रहे थे।
प्रेरणार्थक क्रिया : जिन शब्द के माध्यम से पता चलता है कि करता स्वयं कार्य न करके किसी अन्य को कार्य करने को प्रेरित कर रहा तो उसे प्रेरणार्थक क्रिया कहते है। जैसे ~ मैने नोकर से काम करवाया।
पूर्वकालिक क्रिया : जिन क्रिया शब्द को मुख्य क्रिया से पूर्व किया जाता उन्हे पूर्वकालिक क्रिया कहते है। जैसे ~ मोहन पढ़कर खेलने चला गया।
~ ये सब बेकार की बात हैं।
~ कहीं और से पढ़ लो।

 इन्हें भी देखें 
 हिन्दी व्याकरण
बाहरी कड़ियाँ

श्रेणी:हिन्दी
श्रेणी:हिन्दी व्याकरण
श्रेणी:भाषा-विज्ञान
[[श्रेणी:हिन्दी विकि डीवीडी परियोजना]
राइन नदी

thumb|राइन पाठ्यक्रम और नदी प्रणाली, अंग्रेजी में स्थानों के नाम
राइन नदी (; ; ; ) यूरोप के कई देशों से होकर बहने वाली एक नदी है। यह नदी व्यावसाइक दृष्टि से महत्वपूर्ण है और यहाँ से अन्तरराष्ट्रीय व्यापार संचालित होता था। दक्षिणी स्विस आल्प्स और प्रवाह जर्मनी के माध्यम से और नीदरलैंड में उत्तरी सागर में अंत में खाली में ग्रिसंस के स्विस केंटन में शुरू होता है। ह 1,233 किलोमीटर (766 मील) में, यूरोप में बारहवें सबसे लंबी नदी है 2,000 से अधिक एम 3 / एस (71,000 घन फुट / एस) के एक औसत के निर्वहन के साथ. 

राइन और डेन्यूब रोमन साम्राज्य के उत्तरी अंतर्देशीय सीमा से ज्यादातर का गठन किया और उन दिनों के बाद से, राइन गहरी देशी व्यापार और माल ले जाने के लिए एक महत्वपूर्ण और नौगम्य जलमार्ग की गई है। यह भी एक रक्षात्मक सुविधा के रूप में सेवा की है और क्षेत्रीय और अंतर्राष्ट्रीय सीमाओं के लिए आधार दिया गया है। राइन के साथ कई महल और प्रागैतिहासिक किलेबंदी एक जलमार्ग के रूप में इसके महत्व को गवाही. नदी यातायात नदी के उस हिस्से को नियंत्रित किया है कि राज्य द्वारा, आमतौर पर टोल टैक्स एकत्र करने के उद्देश्य के लिए, इन स्थानों पर रोका जा सकता है। यह विश्व की व्यस्त व्यापारिक नदियों में से एक है 

 सन्दर्भ 

श्रेणी:यूरोप
श्रेणी:विश्व की नदियाँ
मंगोल साम्राज्य

अंगूठाकार|हलाकू (बायें), खलीफा अल-मुस्तसिम को भूख से मारने के लिये उसके खजाने में कैद करते हुए
अंगूठाकार|मांगके खान की मृत्यु के समय (१२५९ ई में) मंगोल साम्राज्य
मंगोल साम्राज्य 13 वीं और 14 वीं शताब्दियों के दौरान एक विशाल साम्राज्य था। इस साम्राज्य का आरम्भ चंगेज खान द्वारा मंगोलिया के घूमन्तू जनजातियों के एकीकरण से हुआ। मध्य एशिया में शुरू यह राज्य अंततः पूर्व में यूरोप से लेकर पश्चिम में जापान के सागर तक और उत्तर में साइबेरिया से लेकर दक्षिण में भारतीय उपमहाद्वीप तक फैल गया।

आमतौर पर इसे दुनिया के इतिहास में सबसे बड़ा सन्निहित साम्राज्य माना जाना जाता है। अपने शीर्ष पर यह 6000 मील (9700 किमी) तक फैला था और 33,000,000 वर्ग कि॰मी॰ (12,741,000 वर्ग मील) के क्षेत्र को कवर करता था। इस समय पृथ्वी के कुल भू क्षेत्रफल का 22% हिस्सा इसके कब्ज़े में था और इसकी आबादी 100 करोड़ थी।

मंगोल शासक पहले बौद्ध थे, लेकिन बाद में धीरे-धीरे तुर्कों के सम्पर्क में आकर उन्होंने इस्लाम को अपना लिया।

प्रमुख मंगोल शासक
खान मूलतः मंगोलियाई उपाधि थी जिसका शाब्दिक अर्थ 'नायक', 'नेता', 'शासक', 'राजा' या 'मुखिया' है। प्रमुख मंगोल शासक निम्नलिखित हुए-

 चिंगिंज खान या चंगेज ख़ान (1206–1227)
 ओगताई ख़ान (चंगेज का बड़ा बेटा ; 1229–1241 )
 गुयुक ख़ान (1246–1248)
 मोंगके ख़ान (1251–1259)
 कुबलई ख़ान (1260–1294)

मंगोल साम्राज्य का प्रभाव
 अब्बासी ख़िलाफ़त का अन्त किया।
 मंगोलों ने अनेकों राजवंशों का अन्त किया और शक्ति के नये केन्द्र स्थापित किये। इस प्रकार मंगोल साम्राज्य को पूर्व-आधुनिक से आधुनिक युग में ले जाने वाले उत्प्रेरक की तरह समझा जा सकता है।
 उस्मानी साम्राज्य और मुगल साम्राज्य को मंगोल साम्राज्य की प्रशाखा के रूप में माना जा सकता है

इन्हें भी देखें
मंगोल
मंगोलिया
बगदाद का युद्ध (१२५८)
उस्मानी साम्राज्य
मुगल साम्राज्य

विघटन
मंगोल साम्राज्य यद्यपि बहुत विशाल था किन्तु अधिक समय तक नहीं टिका। लगभग एक शताब्दी के बाद इसका अन्त हो गया।

 बाहरी कड़ियाँ 
 मंगोल साम्राज्य
 Genghis Khan and the Mongols
 The Mongol Empire
 Mongols
 Genghis Khan Biography
 The Mongols in World History
 The Mongol Empire for students
 Paradoxplace Insight Pages on the Mongol Emperors
 William of Rubruck's Account of the Mongols
 Mongol invasion of Rus (pictures)
 Worldwide Death Toll
 Mongol Empire Google Earth

 सन्दर्भ 

श्रेणी:मंगोल इतिहास
*
श्रेणी:मंगोलिया का इतिहास
श्रेणी:मध्य एशिया का इतिहास
बलोच राष्ट्रवाद

right|thumb|300px|बलोच राष्ट्रवाद के प्रमुख स्तम्भ (बायें से दायें) - गुल खान नासिर, अताउल्ला मंगल, गौस बख्स बिजेंजो
बलूचिस्तान (पाकिस्तान) के कुछ बलूच निवासी खुद को पाक के अधीन नहीं रखना चाहते। बलोच राष्ट्रवाद उनके अलग देश बनाने की चाह का नतीज़ा है। 
 प्रमुख नेता 
 अकबर खान बुगती 
बलोच राष्ट्रवादी नेता अकबर खान बुगती की पाकिस्तानी सेना द्वारा 2006 में हत्या कर दी गई थी। इस अभियान का आदेश जनरल परवेज़ मुशर्रफ ने दिया था जो तब देश के सैन्य प्रमुख और राष्ट्रपति दोनों थे। कालांतर में मुशर्रफ का शासन समाप्त होने के बाद अगली सरकार द्वारा 13 जून 2013 को इस हत्या के सिलसिले में उन्हें गिरफ्तार कर लिया गया।

इन्हें भी देखें
बलूचिस्तान (पाकिस्तान)
बलूचिस्तान संघर्ष
बलोच लोग
बलोच भाषा और साहित्य
सिन्धी राष्ट्रवाद

 सन्दर्भ 

बाहरी कड़ियाँ
बलूचिस्तान के संघर्ष और पाकिस्तान के फौजी दमन की पूरी कहानी

श्रेणी:पाकिस्तान
श्रेणी:बलूचिस्तान
श्रेणी:बलोच राष्ट्रवाद
हज

thumb|2008 के हज के दौरान मस्जिद अल-हरम की तीर्थयात्रा

हज (अरबी : حج हज " तीर्थयात्रा"), एक इस्लामी तीर्थयात्रा और मुस्लिम लोगों का पवित्र शहर  मक्का में प्रतिवर्ष होने वाला विश्व का सबसे बड़ा जमावड़ा है (विश्व का सबसे बड़ा जमावड़ा महाकुम्भ होता है)। यह इस्लाम के पांच मूल स्तंभ में से एक है, साथ ही यह एक धार्मिक कर्तव्य है जिसे अपने जीवनकाल में कम से कम एक बार पूरा करना हर उस मुस्लिम चाहे स्त्री हो या पुरुष का कर्तव्य है जो सक्षम शरीर होने के साथ साथ इसका खर्च भी उठा पाने में समर्थ हो।Berkley Center for Religion, Peace, and World Affairs - Islam  See drop-down essay on "Islamic Practices" शारीरिक और आर्थिक रूप से हज करने में सक्षम होने की स्थिति को इस्ति'ताह कहा जाता है और वो मुस्लिम है जो इस शर्त को पूरा करता है मुस्ताती कहलाता है। हज मुस्लिम लोगों की एकजुटता का प्रदर्शन होने के साथ साथ उनका अल्लाह (ईश्वर) में विश्वास होने का भी द्योतक है।Dalia Salah-El-Deen, Significance of Pilgrimage (Hajj) 

यह तीर्थयात्रा इस्लामी कैलेंडर के 12 वें और अंतिम महीने ज़ु अल-हज्जा की 8 वीं से 12 वीं तारीख तक की जाती है। इस्लामी कैलेंडर एक चंद्र कैलेंडर है इसलिए इसमें, पश्चिमी देशों में प्रयोग में आने वाले ग्रेगोरियन कैलेंडर से ग्यारह दिन कम होते हैं, इसीलिए ग्रेगोरियन कैलेंडर के अनुसार हज की तारीखें साल दर साल बदलती रहती हैं। 
इहराम
वो विशेष आध्यात्मिक स्थिति है जिसमें मुसलमान हज को दौरान रहते हैं।

7 वीं शताब्दी से हज इस्लामी पैगंबर मुहम्मद के जीवन के साथ जुड़ा हुआ है, लेकिन मुसलमान मानते हैं कि मक्का की तीर्थयात्रा की यह रस्म हजारों सालों से यानि कि इब्राहीम के समय से चली आ रही है। तीर्थयात्री उन लाखों लोगों के जुलूस में शामिल होते हैं जो एक साथ हज के सप्ताह में मक्का में जमा होते हैं और यहं पर कई अनुष्ठानों में हिस्सा लेते हैं: प्रत्येक व्यक्ति एक घनाकार इमारत काबा के चारों ओर वामावर्त सात बार चलता है जो कि मुस्लिमों के लिए प्रार्थना की दिशा है, सफ़ा और मरवा नामक पहाड़ियों के बीच आगे और पीछे चलता है, ज़मज़म के कुएं से पानी पीता है, चौकसी में खड़ा होने के लिए माउंट अराफात के मैदानों में जाता है और एक  शैतान को पत्थर मारने की रस्म पूरा करने के लिए पत्थर फेंकता है। उसके बाद तीर्थयात्री अपने सर मुंडवाते हैं, पशु बलि की रस्म करते हैं और इसके बाद ईद अल-अज़हा नामक तीन दिवसीय वैश्विक उत्सव मनाते हैं।

 शब्द-साधन 
अरबी में (शब्द: حج  ḥajj हिब्रू के: חג ḥag [χaɡ]) समान है , जिसका अर्थ है "त्योहार", त्रिअक्षरीय सेमेटिक मूल ح-ج-ج से। इस शब्द का उपयोग उन तीन तीर्थ त्योहारों को संदर्भित करने के लिए किया गया था जो यहूदी हर साल यरूशलेम में मंदिर में करते थे। इसी तरह, इस्लाम में  हज्ज का तात्पर्य तीर्थयात्रा से जुड़े विभिन्न अनुष्ठानों को करने के लिए मक्का की यात्रा करने से है।

इन्हें भी देखें
 उमरा
 नमाज़
 शहादत
 इस्लाम एवं अन्य धर्म
 सन्दर्भ 

श्रेणी:इस्लाम
श्रेणी:इस्लाम के पाँच मूल स्तंभ
श्रेणी:हज
लीला सैमसन

अंगूठाकार|लीला सैमसन
कुमारी लीला सैमसन (जन्म १९५१) भारत की भरतनाट्यम की प्रसिद्ध नृतिका हैं। उन्हें सन् २००० में पद्मश्री प्रदान किया गया था। अभी हाल में (अप्रैल २०११) वे केंद्रीय फिल्म प्रमाणन बोर्ड की अध्यक्षा नियुक्त की गयीं हैं। 

भरतनाट्यम में पारंगत लीला सैमसन ने 1975 में दिल्ली स्थित श्रीराम भारतीय कला केंद्र में भरतनाट्यम का विभाग शुरू किया। वर्तमान में वह शास्त्रीय कला संस्थान "कलाक्षेत्र" की निदेशक हैं तथा संगीत नाटक अकादमी की अध्यक्ष भी हैं। कला में उनके योगदान के लिए उन्हें पद्मश्री से भी सम्मानित किया गया है। सैमसन के अलावा प्रतिष्ठित वकील ललित भसीन को फिल्म प्रमाणन अपीलीय पंचाट का अध्यक्ष नियुक्त किया गया है। 

उन्हें 1991 में गांधी राष्ट्रीय एकता पुरस्कार और 2007 में राष्ट्रपति द्वारा राष्ट्रीय कानून दिवस पुरस्कार से सम्मानित किया गया है।

 बाहरी कड़ियाँ 
 Her Majesty, Richard Turner interviewed Leela Samson (August 2003)
 Leela Samson performances

श्रेणी:नृतक
श्रेणी:पद्मश्री प्राप्तकर्ता
एस.आर. बोम्मई बनाम भारत गणराज्य

एस.आर. बोम्मई बनाम यूनियन ऑफ इंडिया (1994 AIR 1918 SC: (1994) SCC1 3) के ऐतिहासिक फैसले में भारत के सर्वोच्च न्यायालय ने अनुच्छेद 356 और इससे जुड़े विभिन्न प्रावधानों पर विस्तार से चर्चा की थी। अनुच्छेद 356 के दुरुपयोग को इस फैसले के द्वारा रोक दिया गया। इस मामले के कारण केन्द्र-राज्य संबंधों पर भारी प्रभाव पड़ा।

मामला
सितम्बर 1988 में कर्नाटक में जनता पार्टी और लोक दल पार्टी ने मिलकर एक नई पार्टी जनता दल बनाकर सरकार बनाने का दावा किया था।  जनता दल एसआर बोम्मई के नेतृत्व में राज्य की बहुमत वाली पार्टी बनी थी। मंत्रालय में 13 सदस्यों को रखा गया। लेकिन इसके दो दिन बाद ही जनता दल विधायक के आर मोलाकेरी ने राज्यपाल के समक्ष एक पत्र पेश किया जिसमें उन्होंने बोम्मई के खिलाफ अर्जी दी थी। उन्होंने अपने पत्र के साथ 19 अन्य विधायकों की सहमती पत्र भी जारी किया था।

इसके बाद राज्यपाल पी वेंकटसुबैया ने राष्ट्रपति को एक रिपोर्ट भेजी जिसमें कहा गया था कि सत्ताधारी पार्टी के कई विधायक उनसे खफा हैं। राज्यपाल ने आगे लिखा था कि विधायकों द्वारा समर्थन वापस लेने के के बाद मुख्यमंत्री बोम्मई के पास बहुमत नहीं बचता है जिससे उन्हें सरकार बनाने नहीं दिया जा सकता। यह संविधान के खिलाफ था और उन्होंने राष्ट्रपति से भी सिफारिश की थी कि वह उन्हें अनुच्छेद 356 (1) के तहत शक्ति का प्रयोग करें। राज्यपाल की इस रिपोर्ट के आधार पर केंद्र सरकार ने अनुच्छेद 356 के तहत राष्ट्रपति से घोषणा करवा कर बोम्मई की सरकार को बर्खास्त कर दिया गया।

हालांकि कुछ दिन बाद ही उन्नीस विधायक जिनके हस्ताक्षर के बल पर असंतोष प्रस्ताव पेश किया गया था, उन्होंने यह दावा किया कि पहले पत्र में उनके हस्ताक्षर जाली थे  और उन्होंने फिर से अपने गठबंधन को समर्थन देने की पुष्टि की। इसके बाद मामले को लेकर कोर्ट में याचिका दाखिल की गई।

इस मुकदमे के निर्णय में सर्वोच्च न्यायालय ने राज्य की सरकारों को बर्खास्त करने संबंधी अनुच्छेद की व्याख्या की और कहा कि अनुच्छेद 356 के तहत यदि केन्द्र सरकार राज्य में चुनी हुई सरकार को बर्खास्त करती है तो सर्वोच्च न्यायालय सरकार बर्खास्त करने के कारणों की समीक्षा कर सकता है और न्यायालय केंद्र से उस सामग्री को कोर्ट के समक्ष प्रस्तुत करने के लिए कह सकता जिसके आधार पर राज्य की सरकार को बर्खास्त किया गया है।

== इस निर्णय में राज्यपालों को यह हिदायत भी दी गईं की 'किसी भी राज्य सरकार को बहुमत हैं या नहीं हैं,इसका निर्णय राजभवन में नहीं होना चाहिए इसका निर्णय विधानसभा में होना चाहिए

 आगे पढ़ने के लिए Vican Edu App download करें' ==

श्रेणी:भारतीय सर्वोच्च न्यायालय के प्रमुख प्रकरण
श्रेणी:भारत के प्रमुख मुकदमे
रॉन मुस्तफा

रोनाल्ड "रॉन" मुस्तफा (जन्म दिसंबर 3, 1989), रॉन मुस्तफा अभिनेता है एक युवा कनाडाई. वह खाल किशोरों नाटक टेलीविजन नाटकों अब्बुद सिद्दीकी पर एमटीवी.

 जीवन और करियर 
रॉन मुस्तफा मूल भारतीय है . वह 3 दिसंबर 1989 को हुआ था। वह में विज्ञान और राजनीति कानून अंतर्राष्ट्रीय पढ़ाई वर्तमान में भाग लेने के छात्र छात्र एक विश्वविद्यालय के रूप में टोरंटो.

रॉन Mustafaa मूलतः वकील चाहते थे करने के लिए एक हो जाते हैं, लेकिन जब से वह 11 या था जैसे 10, वास्तव में उसकी माँ चाहती थी कि अभिनेता बनने के एक. वह भारत में बड़ा हुआ और वास्तव में खुद चाहता था अभिनय में शामिल होने के लिए, लेकिन मौका कभी नहीं था। रास्ते में एक वह उसे स्वप्न के माध्यम से उसे रहते थे।

खाल से पहले, वह महाकाव्य था टीम में रॉय जैक्सन के रूप में उनकी भूमिका के लिए सबसे अच्छा जाना जाता है।

2010 में, रॉन खाल नाटक के रूप में था डाली किशोरों की ब्रिटिश अनुकूलन अब्बुद सिद्दीकी में एमटीवी. वहां उन्होंने खाल में अब्बुद खेलता है, जो चाहता है खारिज कर देता है अपने माता पिता के पारंपरिक और रोल पसंद करते हैं और रॉक एक जीवन शैली को शामिल करने, लड़कियों डोप और.

उनके चरित्र को दिखाने ब्रिटेन चरित्र पर आधारित है खाल अनवर से मूल.

 व्यक्तिगत जीवन‍ 
रॉन मुस्तफा का था 6 साल जब उनके परिवार ओशावा से स्थानांतरित करने के लिए भारत, पर. रॉन शौक, शामिल अभिनय बास्केटबॉल खेल, सिनेमा देखने, गिटार झनकार और दोस्तों के साथ बाहर लटके. हालांकि उन्हें उम्मीद है कि वह फिल्म और टेलीविजन में एक कैरियर का पीछा करेंगे, वह भी बहुत शैक्षिक और भविष्य में कानून स्कूल में भाग लेने की आकांक्षा. रॉन पसंदीदा अभिनेता फिल्म में शामिल लियोनार्डो डि कैप्रियो और रॉबर्ट डी नीरो और अपने पसंदीदा बुल उग्र है। खाल के दौरान के एक प्रकरण का सीजन अंतिम के फिल्मांकन, रॉन 20 बदल गया।

 फिल्मों की सूची 
 टेलीविजन वार्षिक टाइटल भूमिका टिप्पणियां 2008-2009 टीम महाकाव्य रॉय जैक्सन मुख्य भूमिका 2011 स्किन्स अब्बुद सिद्दीकी मुख्य भूमिका

 सन्दर्भ 

 बाहरी कड़ियाँ 
 

श्रेणी:1989 में जन्मे लोग
श्रेणी:टोरंटो से अभिनेता
श्रेणी:कनाडा के टीवी अभिनेता
श्रेणी:कनाडा में भारतीय आप्रवासियों
श्रेणी:टोरंटो के लोग
श्रेणी:जीवित लोग
बलाघूर्ण

बलाघूर्ण का समान्य अर्थ ;यह भी एक प्रकार का बल है लेकिन समान्य बल किसी वस्तु को एक स्थान से दूसरे स्थान तक ले जाता है लेकिन बलाघूर्ण किसी वस्तु घूमने पर जो बल लगता हैं वह है {आधार}}
300px|right|thumb|बल F, बलाघूर्ण τ, रेखीय संवेग p, तथा कोणीय संवेग L में संबन्ध ; ध्यान दें कि यहाँ घूर्णन एक ही तल में सीमित है।
300px|right
right|thumb|300px|'तौलना' वास्तव में दो बलों के आघूर्णों की समानता पर आधारित है।
किसी बल द्वारा किसी वस्तु को किसी अक्ष के परितः घुमाने की प्रवृत्ति (tendency) को बलाघूर्ण (Torque, moment या moment of force) कहते हैं।
पार्श्व चित्र में बल F का बिन्दु O के सापेक्ष बलाघूर्ण M है तो -
 
जहां r बिन्दु O के सापेक्ष बल F की क्रियारेखा पर स्थित किसी बिन्दु का स्थिति सदिश (position vector) है।
मोटे तौर पर बलाघूर्ण का अर्थ किसी वस्तु (बोल्ट या फ्लाईव्हील) पर लगने वाला 'घूर्नन बल' (घुमाने वाला बल) होता है। उदाहरण के लिये जब किसी पाने (रिंच) के हैंडिल को खींचते या धक्का देते हैं तो इससे एक बलाघूर्ण उत्पन्न होता है जो नट या बोल्ट को ढीला करता है या टाइट करता है।

बलाघूर्ण तथा कोणीय संवेग

जहाँ, 
L कोणीय संवेग  बलाघूर्ण है।

कोणीय संवेग को निम्नलिखित प्रकार से परिभाषित करते हैं-

जहाँ,  जड़त्वाघूर्ण है। अतः

जहाँ α पिण्ड में बल आघूर्ण के कारण उत्पन्न कोणीय संवेग है।

सन्दर्भ

इन्हें भी देखें
आघूर्ण (मोमेन्ट)
घूर्णन गति
कोणीय संवेग
गति के समीकरण

 बाहरी कड़ियाँ 
 Power and Torque Explained A clear explanation of the relationship between Power and Torque, and how they relate to engine performance.
 "Horsepower and Torque" An article showing how power, torque, and gearing affect a vehicle's performance.
 "Torque vs. Horsepower: Yet Another Argument" An automotive perspective
 a discussion of torque and angular momentum in an online textbook
 Torque and Angular Momentum in Circular Motion  on Project PHYSNET.
 An interactive simulation of torque
 Torque Unit Converter
 www.mechanismen.be-what is a moment (dutch)
 Torque Measurement Primer
 Animation of how a bucking machine works

श्रेणी:भौतिकी के मूलभूत कांसेप्ट
श्रेणी:इंजन तकनीकी
श्रेणी:भौतिक राशियाँ
श्रेणी:घूर्णन
शान्ति भूषण

शान्ति भूषण (११ नवम्बर १९२५ – ३१ जनवरी २०२३) भारत के भूतपूर्व कानून एवं न्याय मंत्री एवं सर्वोच्च न्यायालय में वरिष्ठ अधिवक्ता थे। वे मोरारजी देसाई सरकार में विधि, न्याय एवं कम्पनी कार्य मन्त्री थे। सन् २००९ में इंडियन एक्सप्रेस द्वारा उन्हें विश्व के सबसे शक्तिशाली भारतीय लोगों की सूची में ७४वें स्थान पर रखा गया था। वे भारत में भ्रष्टाचार के विरुद्ध संघर्ष करने वालों में अग्रणी हैं।

 राजनीतिक जीवन 

शान्ति भूषण कांग्रेस (ओ) पार्टी और बाद में जनता पार्टी के एक सक्रिय सदस्य थे। वे १४ जुलाई १९७७ से २ अप्रैल १९८० तक राज्य सभा के सदस्य रहे। वे मोरारजी देसाई की सरकार में १९७७ से सरकार के पतन तक विधि, न्याय एवं कम्पनी कार्य मन्त्री रहे। सन् १९८० में वे भारतीय जनता पार्टी में शामिल हो गये। परन्तु १९८६ में जब भारतीय जनता पार्टी ने एक चुनाव याचिका पर उनकी सलाह नहीं मानी तो उन्होंने भाजपा से त्यागपत्र दे दिया।

तत्कालीन विधि मन्त्री के रूप में, उन्होंने १९७७ में लोकपाल बिल प्रस्तुत किया था जो मोरारजी देसाई की सरकार गिर जाने के कारण पारित नहीं हो सका। सम्प्रति वे अप्रैल २०११ में गठित जन लोकपाल विधेयक की संयुक्त समिति के सह-अध्यक्ष रहे।

 इन्हें भी देखें 
 जन लोकपाल विधेयक

 बाहरी कड़ियाँ 
 शान्ति भूषण – कानून के माहिर खिलाड़ी
 नोएडा जमीन विवाद भ्रष्ट लोगों का दुष्प्रचार: शान्ति भूषण 
 रद्द कर दीजिए प्लॉट, नहीं चाहिए : शान्ति भूषण
 माफी नहीं, जेल जाने को तैयार : शान्ति भूषण
 देश के आठ प्रधान न्यायाधीश भ्रष्ट थे : शान्ति भूषण का सनसनीखेज आरोप
 शान्ति भूषण के पक्ष में आये एन०ए०सी० के सदस्य
 प्रशांत भूषण – अन्ना की लड़ाई के अहम सिपाही
 
 

 सन्दर्भ 

श्रेणी:भारतीय अभिभाषक
श्रेणी:भारतीय एक्टिविस्ट
श्रेणी:भारत के विधिमंत्री
श्रेणी:इलाहाबाद विश्वविद्यालय के पूर्व छात्र
श्रेणी:भारत के क़ानून एवं न्याय मंत्री
श्रेणी:1925 में जन्मे लोग
श्रेणी:२०२३ में निधन
रेशमा

रेशमा (c.1947 – 3 नवम्बर 2013) सितारा-ए-इम्तियाज़ से सम्मानित पाकिस्तानी लोक गायिका थीं। वो भारत में भी काफ़ी लोकप्रिय nhi thi उनका 3 नवम्बर 2013 को पाकिस्तान के लाहौर में निधन हो गया।

 बचपन और व्यक्तिगत जीवन 
रेशमा का जन्म राजस्थान राज्य की रतनगढ़ तहसील के लोहा गाँव में लगभग १९४७ में एक बंजारों के परिवार में हुआ। वह एक बंजारा जनजाति से थी जो उनके पिता इस्लाम में परिवर्तित हो गए थे। उनकी बंजारा जनजाति भारत के विभाजन के तुरंत बाद कराची चली गई।Banjaran singer Reshma , Banjara Times भारत विभाजन के कुछ देर बाद उनका परिवार पाकिस्तान में जा बसा। उनका कहना है कि शास्त्रीय संगीत में उनको कोई शिक्षा हासिल नहीं हुई। रेशमा नें एक इंटरव्यू में कहा है के "मेरा जन्म बीकानेर राजस्थान के पास एक क़स्बे में एक सौदागरों के परिवार में हुआ। जन्म का साल तो मुझे मालूम नहीं लेकिन मुझे बताया गया के जब मुझे १९४७ में पाकिस्तान लाया गया तो मेरी चंद माह की ही उम्र थी। मेरे परिवार वाले बीकानेर से ऊँट ले जाकर और जगहों पर बेचते थे और वहां से गाय-बकरियां वापस ला कर घर के पास बेचते थे। मैं बंजारों के एक बड़े क़बीले से हूँ और मेरा परिवार हमेशा इधर से उधर सफ़र ही करता रहता था। हम में से कईं अब लाहौर और कराची में बस गए हैं लेकिन जब भी हमें फिर सफ़र याद आता है हम बोरिया-बिस्तर बाँध के चल देतें हैं।"

रेशमा अनपढ़ थी और अनौपचारिक तरीक़े से बोलती थी। उन्होंने हमेशा भारत-पाकिस्तान मित्रता को बढ़ाने की बात की थी। रेशमा ने सुश्री इन्दिरा गान्धी के सामने भी गाया था। रेशमा ठेठ पंजाबी बोलतीं थीं। १९४७ के विभाजन के बाद, जनवरी २००६ में जब पंजाब के दोनों हिस्सों के बीच लाहोर-अमृतसर बस पहली बार चली तो सबसे पहली बस पर २६ यात्री थे, जिसमे से १५ पाकिस्तान सरकार के अफ़सर थे। बाक़ी यात्रियों में से ७ रेशमा और उनके परिवारजन थे।India-Pakistan bus links Punjab - बीबीसी न्यूज़

 प्रसिद्धि 
रेशमा सब से पहले रेडियो पाकिस्तान पर गाने गाकर मशहूर हुईं थीं। उनके सब से जाने माने गानों में "दमादम मस्त क़लन्दर", "हाय ओ रब्बा, नहियो लाग्दा दिल मेरा", "सुन चरख़े दी मिट्ठी-मिट्ठी कूक माहिया मईनु याद आउंदा", "वे मैं चोरी-चोरी" और "अक्खियाँ नूं रैह्न दे अक्खियाँ दे कोल" शामिल हैं। "अक्खियाँ नूं रैह्न दे अक्खियाँ दे कोल" को राज कपूर ने १९७३ में बनी फ़िल्म बॉबी में हिन्दी में अनुवादित कर के "अक्खियों को रहने दे अक्खियों के पास" के रूप में डाला। धीरे-धीरे रेशमा के गाने सीमा पार कर के भारत में लोकप्रिय होने लगे। १९८०-९० के अरसे में जब भारत-पाकिस्तान के दरमयान कलाकारों को आने-जाने की कि अनुमति दी गयी, तो रेशमा नें भारत में गाने गाये। सुभाष घई नें अपनी फ़िल्म 'हीरो' में उनसे "लम्बी जुदाई" गवाया जो बहुत प्रसिद्ध हुआ।

रेशमा नें पंजाबी और हिन्दी-उर्दू के अलावा सिन्धी, राजस्थानी, पहाड़ी-डोगरी और पश्तो में गाने गाये थे।

 इन्हें भी देखें 
 दमादम मस्त क़लन्दर

 बाहरी कड़ियाँ 
 रेशमा हिन्दी गीत "लम्बी जुदाई" गाते हुए (यु-ट्यूब पर)
 रेशमा पंजाबी गीत "अक्खियाँ नूं रैहन दे" गाते हुए (यु-ट्यूब पर)

 सन्दर्भ 

श्रेणी:पाकिस्तानी गायक
श्रेणी:हिन्दी विकि डीवीडी परियोजना
श्रेणी:२०१३ में निधन
श्रेणी:1947 में जन्मे लोग
लिंडलर उत्प्रेरक

right|thumb|150px|लिंडलर उत्प्रेरक
लिंडलर उत्प्रेरक (Lindlar catalyst) एक विषमांगी उत्प्रेरक है जो कि कैल्शियम कार्बोनेट पर जमा और सीसा के विभिन्न रूपों के साथ प्रतिक्रिया करके तैयार पैलेडियम होता है। सीसा पैलेडियम साइटों को निष्क्रिय करने के लिए कार्य करता है। पैलेडियम सामग्री आमतौर पर उत्प्रेरक का वजन द्वारा 5% होता है। उत्प्रेरक का प्रयोग हाइड्रोजनीकरण (hydrogenation) के द्वारा एल्काइन्स (alkynes) को एल्कीन्स (alkenes) में बदलने (यानी बिना आगे एल्केन्स (alkanes) में बदलने के) के लिए किया जाता है। इस प्रकार यदि एक यौगिक में डबल बॉड व ट्रिपल बॉड दोनों शामिल होते हैं तो उत्प्रेरक केवल ट्रिपल बॉड को डबल बॉड के रूप में कम कर देता है।

इसके आविष्कारक हर्बर्ट लिंडलर(Herbert Lindlar) की व्याख्या के अनुसार, उत्प्रेरक को कैल्शियम कार्बोनेट के घोल मे पैलेडिय़म क्लोराइड के रिडक्शन और उसके बाद घोल मे लेड एसिटेट मिलाकर बनाया जाता है। इस प्रक्रिया से, एक बड़े सतही क्षेत्र के उत्प्रेरक को प्राप्त किया जा सकता है। Quinolene के साथ उत्प्रेरक के क्रियाशीलता छोड़ने (deactivation) के कारण इसकी चयनात्मकता (selectivity) बढ़ती है, जो की एल्कीन्स (alkenes) को एल्केन्स (alkanes) बनने से रोकती है।

एल्काइन्स का रिडक्शन stereoselective होता है; वाया syn-addition यह cis-alkene देता है।

एड्म्स उत्प्रेरक (Adams' catalyst), पैलेडिय़म ब्लैक (Palladium black) और रेनी निकल (Raney nickel) अन्य विषम उत्प्रेरक हैं। जो की हाइड्रोजनीकरण के लिए उपयोगी हैं।

श्रेणी:उत्प्रेरक
स्वामी सुदर्शन नाथ

स्वामी सुदर्शननाथ जी, साधना सिद्धि विज्ञान पत्रिका के स्वामी हैं । वे डॉ॰ नारायण दत्त श्रीमाली जी के पट्ट शिष्य हैं। उनके द्वारा प्रकाशित पत्रिका साधना सिद्धि विज्ञान मे विभिन्न सनातन धर्म के देवी देवताओं की पूजन पद्धतियाँ प्रकाशित की जाती हैं । 
अंगूठाकार|गुरुदेव स्वामी सुदर्शन नाथ जी 
वे महाविद्या साधक परिवार के संस्थापक हैं । जो मंत्र तंत्र साधनाओं के प्रचार प्रसार तथा शिक्षा के लिए क्रियाशील है । 

उनका कार्यालय भोपाल मध्य प्रदेश मे स्थापित है । 

साधना सिद्धि विज्ञान कार्यालय 

जास्मीन - 429

न्यू मिनाल रेजीडेंसी

जे. के. रोड , भोपाल [म.प्र.]

दूरभाष : (0755)

4269368,4283681,4221116

वेबसाइट:-

www.namobaglamaa.org

यूट्यूब चेनल :-

https://www.youtube.com/@MahavidhyaSadhakPariwar

आपने लुप्त हो रहे साधनात्मक ज्ञान को साधना सिद्धि विज्ञान पत्रिका के माध्यम से जन सुलभ कराया है। 
दस महाविद्याओं पर जितना ज्ञान तथा विवेचन आपने किया है वह अपने आप में एक मिसाल है.शरभ तन्त्र से लेकर महाकाल संहिता और कामकलाकाली तन्त्र से लेकर गुह्यकाली तक तन्त्र का कोइ क्षेत्र आपके[ Swami Sudarshan Nath Ji ] की सीमा से परे नहीं है.

एक विराट व्यक्तित्व जिसने अपने अंदर स्वामी निखिलेश्वरानंद जी [डा नारायण दत्त श्रीमाली जी ] के ज्ञान को संपूर्णता के साथ समाहित किया है.
नैवेली लिग्नाइट कारपोरेशन लिमिटेड

एनएलसी इंडिया लिमिटेड (पहले इसका नाम 'नैवेली लिग्नाइट कारपोरेशन लिमिटेड' था।) भारत सरकार की नवरत्न कम्पनी है। यह लिग्नाइट का खनन करती है। यह लिग्नाइट कोयले की सबसे बड़ी खदान है तथा तमिलनाडु मे स्थित है

 बाहरी कड़ियाँ 
 आधिकारिक वेबसाइट
 एनएलसी ने रचा इतिहास

श्रेणी:सार्वजनिक क्षेत्र के उपक्रम
श्रेणी:भारत सरकार
श्रेणी:भारत की कोयला कंपनियां
पश्चिमी संयुक्त राज्य

thumbnail|305px|गाढ़े लाल रंग के राज्य हमेशा पश्चिमी संयुक्त राज्य में गिने जाते हैं और हल्के लाल रंग वाले राज्य भी कुछ सन्दर्भों में पश्चिमी संयुक्त राज्य में गिने जाते हैं
पश्चिमी संयुक्त राज्य (अंग्रेज़ी: Western United States वॅस्टर्न युनाएटिड स्टेट्स) संयुक्त राज्य अमेरिका का पश्चिमी हिस्सा है, हालाँकि अलग-अलग सन्दर्भों में इस बात पर विवाद होता है के इस देश का कौन सा भाग पश्चिमी है और कौनसा नहीं। १८०० ईसवी से पूर्व एपलाशियन पर्वतमाला का सारा इलाक़ा पश्चिमी माना जाता था। समय के साथ जैसे-जैसे संयुक्त राज्य की सरकार का प्रभाव पश्चिम की ओर बढ़ता गया और मूल अमेरिकी आदिवासियों का नाश होता गया, वैसे-वैसे पश्चिमी संयुक्त राज्य की लोकप्रिय परिभाषा पश्चिम की ओर चलती गयी। अब बहुत से लोग मिसिसिप्पी नदी को या रॉकी पर्वत श्रंखला से पश्चिम वाले क्षेत्र को ही पश्चिमी संयुक्त राज्य में मानते हैं।

 इन्हें भी देखिये 
 संयुक्त राज्य अमेरिका
 वॅस्टर्न (शैली)

श्रेणी:अमेरिका के क्षेत्र
श्रेणी:संयुक्त राज्य अमेरिका
हार्प (HAARP)

हार्प (The High Frequency Active Auroral Research Program (HAARP)) अमेरिका की एक अनुसंधान परियोजना है। यह आयनमंडल से अनुसंधान से सम्बन्धित है। इसे अमेरिकी वायुसेना, जलसेना, अलास्का विश्वविद्यालय, डिफेंस ऐडवांस्ड रिसर्च लैबोरेटरी (DARPA) से वित्तीय सहायता प्राप्त है। इसका उद्देश्य आयनमंडल का अध्ययन करना एवं रेडियो संचार एवं निगरानी के लिये इसके परिवर्धन की सम्भावना का पता लगाना है।

 बाहरी कड़ियाँ 
 
 HAARP at EastlundScience.com — website of Bernard Eastlund's Scientific Enterprises Corporation.
 HAARP executive summary
 GoogleMaps satellite image of HAARP
 HAARP - Ангелы и плазмоиды (in russian)

श्रेणी:प्लाज्मा भौतिकी
श्रेणी:मौसम
पथ्याहार

thumb|right|डाएट कोक
पथ्याहार (या परहेज़ी भोजन) उस भोजन या पेय को संदर्भित करता है जिसे शरीरोपयोगी संशोधित आहार बनाने के लिए कुछ परिवर्तित कर दिया जाता है। हालांकि सामान्यतया इसका उद्देश्य वजन घटाना या शरीर के गठन में परिवर्तन लाना है और कभी-कभी इसका उद्देश्य वजन बढ़ाने अथवा शरीर-सौष्ठव के पूरक के रूप में मांसपेशियों में वृद्धि लाने में सहायता करना भी है।

 शब्दावली 
इन आहारों की पहचान और उनके विषद विवरण के लिए पथ्याहार के अतिरिक्त अन्य शब्द अथवा वाक्यांश हैं, जिनमे हलके -फुल्के आहार, बिना चर्बी का आहार, कैलोरी रहित, कम कैलोरी, कम वसा, वसाहीन, वसा-मुक्त, शर्करा -रहित, शर्करा-मुक्त एवं शून्य कैलोरी, के प्रयोग होते हैं। कुछ क्षेत्रों में इन शब्दों के उपयोग कानून द्वारा विनियमित किये जा सकते हैं। उदाहरण के लिए अमेरिका में कम वसा से अंकित या चिह्नित किसी उत्पाद के प्रत्येक परोस में 3 ग्राम से अधिक वसा शामिल नहीं होनी चाहिए और वसा मुक्त अंकित उत्पाद के प्रत्येक परोस में 0.5 ग्राम से कम वसा होनी चाहिए.पोषक तत्व दावा की परिभाषा , अमेरिकी खाद्य एवं औषधि प्रशासन

 प्रसंस्करण (संसाधन) 
किसी आहार को पथ्याहार में प्रसंस्कृत करने की प्रक्रिया में आम तौर पर एक उच्च कैलोरी घटक के लिए एक स्वीकार्य कुछ कम कैलोरी विकल्प खोजने की आवश्यकता होती है। यह उतनी ही सरल है जितनी कि आहार में निहित सम्पूर्ण शर्करा के बदले शर्करा के विकल्प का प्रयोग कर कर सकते हैं जैसा कि आम तौर पर अल्कोहल रहित पेय कोका कोला की जगह (उदाहरण के लिए कोक आहार (डायेट कोक)) का प्रयोग किया जाता है। कुछ नमकनॉ में, खाद्य पदार्थों को तलने की बजाय सेंक कर पकाया जा सकता है जिससे कि इस प्रकार कैलोरी की मात्रा कम की जा सके. अन्य मामलों में, कम वसा वाली सामग्री प्रतिस्थापन के रूप में इस्तेमाल की जा सकती है।

गोटे साबूत खाद्यान्नों में, उच्च रेशेदार (फाइबर) अवयव की उपस्थिति असरदार तरीके से आटे के कुछ.स्टार्च घटक को हटा देती है। चूंकि कुछ-कुछ रेशों (फाइबर) में कोई कैलोरी नहीं होती है, जिसके फलस्वरूप कैलोरी की मात्रा घटकर मामूली रह जाती है। उद्देश्यपरक अतिरिक्त अन्य कम कैलोरी के अवयवों के लिए एक और तकनीक पर निर्भर किया जाता है, जैसे कि आटा के कुछ भाग को हटाने के लिए प्रतिरोधी स्टार्च या रेशेदार पथ्याहार का प्रयोग और कैलोरी में उल्लेखनीय कमी प्राप्त कर लेना निर्भर पर जानबूझकर के रूप में फाइबर का हिस्सा बदलने के लिए, करने के लिए महत्वपूर्ण और ने के लिए एक और अधिक.

 विवाद 
पथ्याहारों मेंआहार और अच्छा खाना , राष्ट्रीय स्वास्थ्य सेवा जिसमे कम कैलोरी वाले विकल्पों से शर्करा को हटा देते हैं, इसमें इस संभावना को लेकर विवाद है कि शर्करा की जगह शर्करा के विकल्प का इस्तेमाल अपने आप में हानिकारक है। भले ही इस सवाल का संतोषजनक हल हो गया है (जिसकी इस वक्त भी कोइ संभावना नहीं), सवाल अब भी बना हुआ है कि कहीं कैलोरी में घटाव के लाभ की तुलना में संभावित हानि तो अधिक नहीं होगी.

कई अल्प वसा और वसा रहित खाद्य पदार्थों में वसा की जगह शर्करा, आटा, या अन्य कैलोरी से भरपूर सामग्रियों का प्रयोग किया जाता है और कैलोरी के गिरावट के मूल्य में मामूली कमी आती है, अगर आती भी है तो.चर्बी मुक्त बनाम नियमित कैलरी की तुलना , अमेरिकी खाद्य एवं औषधि प्रशासन इसके अलावा, जरूरत से ज्यादा सुपाच्य शर्करा (साथ ही साथ किसी भी पौष्टिक पदार्थ की प्रचुरता) अतिरिक्त वसा के रूप में संचयित होता है।

 इन्हें भी देखें 
 अल्पाहार
 कैलोरी प्रतिबंधित आहार
 अल्प- कार्बोहाइड्रेट आहार
 अल्प जीआई (GI) आहार
 ओलेस्ट्रा
 ऑनलाइन वजन कम करने की योजनाएं

 सन्दर्भ 

श्रेणी:पोषण
आर्मीनियाई विकिपीडिया

आर्मीनियाई विकिपीडिया विकिपीडिया का आर्मीनियाई भाषा का संस्करण है। ८ अप्रैल २०११ की स्थिति तक इस संस्करण पर १३,४२६+ लेख हैं और यह ८९वां सबसे बड़ा विकिपीडिया संस्करण है।

 बाहरी कड़ियाँ 
 आर्मीनियाई विकिपीडिया मुखपृष्ठ (आर्मीनियाई)
बलयुग्म

right|thumb|300px|बलयुग्म
ऐसे बलों के समूह को बलयुग्म (Couple) कहते हैं जिनका परिणामी बल शून्य हो किन्तु उनका बलाघूर्ण अशून्य हो। इसके प्रभाव में केवल घूर्णी गति ही सम्भव है और स्थान-परिवर्तन (ट्रांस्लेशन) नहीं होता। अर्थात किसी पिण्ड पर बलयुग्म लगा हो तो द्रव्यमान केन्द्र का त्वरण नहीं होता। 

बलयुग्म के परिणामी आघूर्ण को बलाघूर्ण (टॉर्क) कहते हैं। यह टॉर्क किसी भी संदर्भ बिन्दु के सापेक्ष नियत होता है। इस दृष्टि से यह 'टॉर्क' साधारण 'आघूर्ण' (मोमेन्ट) से भिन्न है।

श्रेणी:भौतिक राशियाँ
श्रेणी:यान्त्रिकी
श्रेणी:आरम्भिक भौतिकी
वाहाका

thumb|मेक्सिको के नक़्शे में वाहाका राज्य का स्थान
वाहाका (स्पैनिश: Oaxaca) मेक्सिको का एक राज्य है जो मेक्सिको के दक्षिणी भाग में स्थित है। इसकी राजधानी है वाहाका डे जुएरेज़।

 परिचय 
ओआजाका मेक्सिको देश का एक राज्य है, जो उत्तर में पुएब्ला तथा वेराक्रूज़ राज्य से, पूर्व में च्यापास राज्य से, दक्षिण में प्रशांत महासागर से तथा पश्चिम में गेरेरो राज्य से घिरा हुआ है। यह प्रशांत महासागर के तट के समांतर २७० मील लंबा है तथा इसकी अधिकतम चौड़ाई १७० मील और क्षेत्रफल ३३,९७८ वर्ग मील है। १९७० ई. में जनसंख्या २०,११,९४६ थी। यद्यपि यह कुछ कुछ पहाड़ी तथा ऊँचा नीचा प्रदेश है, फिर भी देश के अति सुंदर एवं सबसे अधिक उपजाऊ क्षेत्रों में से एक है। इसकी मुख्य नदियाँ ऐलवैराडो, रीओ ग्रैंड तथा वर्डि हैं। खनिज पदार्थो में यहाँ सोने चाँदी का उतना महत्व नहीं है जितना ताँबा, लोहा, गंधक, इत्यादि का। प्राय: भूकंप आते रहते हैं तथा सागरीय तट पर भयंकर तूफान, जिन्हें पैरागेलोस कहते हैं, अचानक आते रहते हैं। यहाँ की जलवायु स्फूर्तिदायक तथा मिट्टी उपजाऊ है। गेहूँ, मक्का, जौ, कपास, गन्ना, केला और अनानास की खेती की जाती है। यहाँ का मुख्य एवं एकमात्र बंदरगाह हुआटुलियो है। यहाँ के निवासी 'इंडियंस' कहलाते हैं जिनकी १९ जातियाँ पाई जाती हैं।

ओआजाका नाम का नगर अपने ही नाम के राज्य की राजधानी है तथा वर्डि नदी के बाएँ तट के निकट, मेक्सिको नगर से २१८ मील दूर दक्षिण पूर्व की ओर ४,८०० फुट की ऊँचाई पर स्थित है। नगर पक्का और अच्छा बना हुआ है (२ मील लंबा, १ मील चौड़ा) तथा बाग बगीचों से सुसज्जित है। यहाँ के लोग मेहनमी हैं तथा रेशम, कपास, चीनी और चॉकलेट इत्यादि के धंधों में लगे हुए हैं।
 
 इन्हें भी देखें 
 लीला डाउन्ज़
 सान होसे चिनान्तेकीला
 मेक्सिको के राजनैतिक विभाग
 वाहाका डे जुएरेज़

श्रेणी:मेक्सिको
आरण्य देवी मंदिर, आरा

आरण्य देवी मंदिर भारत के बिहार राज्य के आरा जिले में स्थित एक हिन्दू मंदिर है। भोजपुर जिला के मुख्यालय आरा का नामकरण इसी मंदिर की देवी के नाम पर हुआ है। यहां स्थापित देवी नगर की अधिष्ठात्री देवी मानी जाती है एवं यहां के लोगों की आराध्य देवी हैं।

सतयुग से लेकर कलियुग तक मान्यता रखने वाला यह मंदिर देवी भागवत पुराण के अनुसार १०८ शक्तिपीठ के साथ साथ सिद्धिपीठ भी है।
मंदिर का भवन बहुत पुराना नहीं है पर यहां प्राचीन काल से पूजा का वर्णन मिलता है। संवत् २००५ में स्थापित इस मंदिर के बारे में कई किदवंतियां प्रचलित हैं। इसका जुड़ाव महाभारतकाल से है। इसे भगवान राम के जनकपुर गमन के प्रसंग से भी जोड़ा जाता है।

वर्तमान में मंदिर के भवन के जर्जर स्थिति में होने के कारण पुराने भवन को तोड़ कर एक नया बहुमंजिला भवन निर्माणाधीन है।

इतिहास व स्थापना

संवत् २००५ में स्थापित आरण्य देवी का मंदिर नगर के शीश महल चौक से उत्तर-पूर्व छोर पर स्थित है। यह देवी नगर की अधिष्ठात्री मानी जाती हैं।
कहा जाता है कि भगवान राम, लक्ष्मण और महर्षि विश्वामित्र जब बक्सर से जनकपुर धनुष यज्ञ के लिए जा रहे थे तब उन्होंने यहां गंगा स्नान कर देवी आदिशक्ति की पूजा-अर्चना की। महर्षि विश्वामित्र ने भगवान राम और लक्ष्मण को आरण्य देवी की महिमा के बारे में बताया था।  तदुपरांत उन्होंने सोनभद्र नदी को पार किया।

कथा यह भी है कि उक्त स्थल पर प्राचीन काल में सिर्फ आदिशक्ति की प्रतिमा थी। इस मंदिर के चारों ओर वन था। पांडव वनवास के क्रम में आरा में ठहरे थे। पांडवों ने आदिशक्ति की पूजा-अर्चना की। देवी ने ज्येष्ठ पांडव धर्मराज युधिष्ठिर को स्वपन् में संकेत दिया कि वह आरण्य देवी की प्रतिमा स्थापित करे। तब धर्मराज युधिष्ठिर ने यहां मां आरण्य देवी की प्रतिमा स्थापित की। द्वापर युग में इस स्थान पर राजा मयूरध्वज राज करते थे। इनके शासनकाल में भगवान श्रीकृष्ण पाण्डु-पुत्र अर्जुन के साथ यहां आये थे। श्रीकृष्ण ने राजा के दान की परीक्षा लेते हुए अपने सिंह के भोजन के लिए राजा से उसके पुत्र के दाहिने अंग का मांस मांगा। जब राजा और रानी मांस के लिए अपने पुत्र को आरा (लकड़ी चीरने का औजार) से चीरने लगे तो देवी प्रकट होकर उनको दर्शन दी थीं।

इस मंदिर में स्थापित बड़ी प्रतिमा को जहां सरस्वती का रूप माना जाता है, वहीं छोटी प्रतिमा को महालक्ष्मी का रूप माना जाता है। इस मंदिर में वर्ष १९५३ में श्रीराम, लक्ष्मण, सीता, भरत, शत्रुधन् व हनुमान जी के अलावे अन्य देवी-देवताओं की प्रतिमा स्थापित की गयी थी।

संदर्भ

बाहरी कड़ियां

बिहार पर्यटन आरण्य देवी मंदिर 

आरण्य देवी मंदिर आधिकारिक जालस्थल
गौरव

गौरव एशियाई मूल का प्रदत्त नाम है। इसका सामान्य अर्थ अभिमान होता है, वह अभिमान जो अपने परिवार अथवा समाज अथवा राष्ट्र के लिए अच्छा नाम कमाता है।

गौरव नाम के प्रसिद्ध व्यक्ति
 गौरव शर्मा – लेखक और उपन्यासकार
 गौरव गोगोई – भारतीय राजनेता
 गौरव खन्ना – भारतीय टेलीविजन अभिनेता
 गौरव चौधरी - भारतीय यूट्यूबर
 गौरव नंदा - अभीनेता
 गौरव शमशेर जङ्गबहादुर राणा - नेपाल के सेनापति
 गौरव कपूर - अभीनेता
 गौरव गेरा - अभीनेता

संदर्भ

श्रेणी:नाम
रोनिन

thumb|right|मध्यकालीन चित्रकार उतागावा कूनियोशी द्वारा बनाई मशहूर रोनिन मियामोतो मुसाशी की तस्वीर, जिसमें मुसाशी अपना भविष्य पढ़वा रहें हैं
रोनिन मध्यकालीन जापान में ऐसे सामुराई को कहते थे जिसका अपने राजा या मालिक के साथ सम्बन्ध भंग हो गया हो, क्योंकि या तो राजा मारा गया हो या उसने सामुराई को किसी वजह से सेवा-निवृत कर दिया हो।

सामुराई मध्यकालीन जापान के क्षत्रिय होते थे जो निडर, युद्ध में ख़ुँख़ार, शास्त्रों के इस्तेमाल में अति-सक्षम और मरते दम तक अपने राजा से वफ़ादारी करने वाले माने जाते थे। किसी भी सामुराई का फ़र्ज़ था के वह अपने राजा से पहले मरे। अगर कोई राजा मारा जाता तो सामुराई का फ़र्ज़ था के उसके मारने वालों से बदला ले। जिस सामुराई का मालिक मर चूका हो या जिसने उसे किसी वजह से अपनी सेवा से निकाल दिया हो, उसकी स्थिति अत्यंत शर्मनाक मानी जाती थी और उसे फिर कभी कोई राजा अपनी सेवा में नहीं लेता था। ऐसे सामुराई को ही रोनिन कहते थे। रोनिन शहर से शहर भटकते थे। क्योंकि वो जांबाज़ थे और लड़ाई करने में निपुण थे, इसलिए कईं जापानी कथाओं में दर्शाया जाता है के किसी गाँव या स्त्री पर अत्याचार हो रहा है और एक बहादुर रोनिन आकर उनकी मदद करता है। ऐसी कहानियों में काफ़ी कशमकश दिखाई जाती है क्योंकि एक तरफ तो रोनिन का स्वयं से नफ़रत करने तक का गहरा दुःख होता है और दूसरी तरफ उसकी बहादुरी और सक्षमता होती है।

 इन्हें भी देखिये 
 सामुराई

 सन्दर्भ 

श्रेणी:जापान
श्रेणी:जापानी योद्धा
श्रेणी:जापान का सैन्य इतिहास
श्रेणी:जापान का इतिहास
श्रेणी:हिन्दी विकि डीवीडी परियोजना
नूडल

नूडल पास्ता या इसी प्रकार के आटे की एक पट्टी, वर्तुल या नली, साधारणतः अण्डे से बनाई जाती है और सौस या झोल के साथ खाई जाती है। नूडल को साधारणतः के तेल या नमक के साथ।  वे अक्सर पैन में तले या गहरे तले हुए होते है। नूडल को अल्पकालिक भण्डारण के लिए प्रशीतित किया जा सकता है या भविष्य में उपयोग के लिए शुखाया और संग्रहीत किया जा सकता है।

 शब्दोत्पत्ति 
"नूड्ल" जर्मन भाषा के शब्द "नूडल" ("nudel") से निकला है।

 नूड्ल्ज़ का इतिहास 
चीनी इतिहासकारों के अनुसार दुनिया में नूड्ल्ज़ का सब से प्राचीन सुराग़ चीन के चिंग हई राज्य से मिला है, जहाँ ४,००० साल पुराने कँगनी और कोदो के मिश्रित आटे के बने नूड्ल्ज़ पाए गए हैं। ग़ैर-चीनी विशेषज्ञों नें इस दावे पर संदेह ज़ाहिर किया है। चीनी विशेषज्ञों का कहना है के ये प्राचीन नूड्ल्ज़ इतने नाज़ुक थे के उठाते ही चूर्ण को कर गिर पड़े इसलिए अब इनका कोई सबूत बाक़ी नहीं बचा है। इसपर विवाद जारी है। ज़्यादातर विद्वानों का मानना है के नूड्ल्ज़ की शुरुआत मध्य एशिया में स्थित तारिम घाटी में हुई, जो अब एक चीन द्वारा नियंत्रित उइग़ुर क्षेत्र है। नूड्ल्ज़ मध्य एशियाई लोगों के खाने में आज भी एक मुख्य व्यंजन है।

 नूड्ल्ज़ की क़िस्में 
thumb|200px|चपटे कच्चे नूडल्ज़
 गेंहूँ के नूड्ल्ज़ 
 स्पगॅट्टी (इतालवी: spaghetti): इटली के लम्बे पतले नूडल्ज़
 चूका मेन (जापानी:中華麺): जापानी में इसका अर्थ "चीनी नूड्ल्ज़ है। इन्हें जापानी खाने के रामॅन, चांपॉन और याकिसोबा नाम के व्यंजनों में इस्तेमाल किया जाता है
 मीसुआ: चीन के फ़ुजिआन राज्य के पतले नमकीन नूडल्ज़
 थुपका (तिब्बती: ཐུག་པ་): चपटे तिब्बती नूड्ल्ज़
 कलगुक्सू (कोरियाई: 칼국수): चक्कू से कटे हुए कोरियाई नूड्ल्ज़
 लामिआन (चीनी: 拉麵): हाथ से खींचकर लम्बे किये गए चीनी नूड्ल्ज़
 मी पॉक (चीनी: 麪薄): चपटे, पीले चीनी नूड्ल्ज़ जो दक्षिण-पूर्वी एशिया में पसंद किये जाते हैं
 नोकॅदली: हन्गरी के नूड्ल्ज़
 सोमॅन (जापानी: そうめん) पतले जापानी नूड्ल्ज़
 स्पएत्ज़्ले (जर्मन: spätzle): जर्मनी के स्वाबिया राज्य के गेंहूँ और अण्डे से बने नूड्ल्ज़
 तेसज़्ता: हन्गरी के कईं भिन्न प्रकारों के नूड्ल्ज़
 उदॉन (जापानी: うどん): मोटे जापानी नूड्ल्ज़
 रिश्ता: अफ़्ग़ानिस्तान, ईरान और मध्य एशिया में इस्तेमाल होने वाले चपटे हलके पीले रंग के नूड्ल्ज़ - इन्हें 'रिश्ते' भी कहा जाता है
 एरिश्ते (तुर्की: erişte): चपटे पीले या लाल-भूरे तुर्की नूड्ल्ज़

 चावल के नूड्ल्ज़ 
 हे फ़ॅन (चीनी: 河粉): मोटे और चपटे नूडल्ज़ जिन्हें थाई में सॅन यई (เส้นใหญ่) कहा जाता है
 सेवइयां: पतले नूडल्ज़ जो भारत, पाकिस्तान और श्रीलंका में आम मिलते हैं; चीनी में इन्हें मी फ़ॅन (米粉) और थाई में इन्हें सॅन मी (เส้นหมี่) कहते हैं
 इडीयप्पम: दक्षिण भारत के नूडल्ज़

 कूटू के नूडल्ज़ 
 मक्गुक्सु (कोरियाई: 막국수): यह कूटू के आटे के नूडल्ज़ दक्षिण कोरिया के गांगवॉन प्रांत की ख़ासियत हैं
 नाएंगम्येऑन (कोरियाई: 냉면): कूटू और शक्करक़ंदी के बने कोरियाई नूडल्ज़ - इन्हें खाते हुए ज़रा चबाना पड़ता है
 सोबा (जापानी: 蕎麦): जापान के कूटू से बने मशहूर नूडल्ज़
 पीत्ज़ोचॅरी (इतालवी: pizzoccheri): इटली के कूटू से बने नूडल्ज़ जो आम तौर पर पिघलाई हुई चीज़ सॉस के साथ बनाए जाते हैं

 इन्हें भी देखें 
 स्पगॅत्ती
 गेंहूँ
 चावल
 बाजरा
 कूटू

श्रेणी:व्यंजन
श्रेणी:नूडल्ज़
श्रेणी:हिन्दी विकि डीवीडी परियोजना
श्रेणी:चीनी व्यंजन
श्रेणी:चीनी खानपान
श्रेणी:चीनी खाना
कूटू

thumb|right|कूटू की तनी, फूल, वग़ैराह
कूटू एक प्रकार का पौधा है जिसकी बहुत सी नस्लें हैं, जिनमें से ज़्यादातर जंगली हैं। इसके बीज को पीसकर एक आटा बनाया जाता है जिसके भारतीय और अन्य क्षेत्रों के खानों में कई इस्तेमाल हैं। मिसाल के तौर पर अवधी खाने में कूटू परांठा बनाया जाता है। हालाँकि ज़्यादातर आटे अनाजों के बनते हैं और अनाज अधिकतर घास के परिवार के ही पौधे होते हैं, कूटू ना तो असली अनाज है और ना ही वनस्पति परिवार में घास परिवार का सदस्य है।Agriculture Canada. (1978). Growing buckwheat. Ottawa Canada: Canadian Department of Agriculture.

 हिन्दू धर्म में महत्व 
उत्तर भारत में नवरात्रि में हिन्दू अनुयायी अक्सर कूटू के आटे की बनी चीज़ें खाते हैं, जैसे की कूटू की पूरी और कूटू के पकौड़े। पंजाब में कूटू को 'ओखला' बोला जाता है और इसके आटे का काफ़ी इस्तेमाल किया जाता है।

 अन्य नाम 
कूटू को अंग्रेज़ी में बकव्हीट (buckwheat) बोलते हैं। पंजाबी में इसे 'ओखला' बोलते हैं।

 इन्हें भी देखिये 
 कूटू परांठा

 बाहरी कड़ियाँ 
 कूटू की पूरी
 सुपर फूड कूट्टू (Buckwheat) एक उत्कृष्ट अन्न और शक्ति का भण्डार
 कुट्टू के आटे पर सरकार की पैनी नजर, जांच का काम तेज

 सन्दर्भ 

श्रेणी:वनस्पति
श्रेणी:अन्न
श्रेणी:हिन्दी विकि डीवीडी परियोजना
श्रेणी:पोलिगोनेसिए
श्रेणी:एशिया के वनस्पति
सू

thumb|100px|थाथान्ग्का इयोताके (उर्फ़ सिटिंग बुल), सू जनजाती की लकोटा उपजनजाति के एक क़बीले का मुखिया
सू (अंग्रेज़ी: sioux) उत्तर अमेरिका की एक मूल अमेरिकी आदिवासी जनजाति है। सू नाम के अंतर्गत बहुत सी उपजनजातियाँ आती हैं जो किसी ज़माने में सब विशाल सू राष्ट्र का हिस्सा मानी जाती थीं।

 सू की शाखाएँ 
संस्कृति और भाषा के नज़रिए से सू जाती के तीन भाग हैं -
 सांती या पूर्वी डकोटा: इन्हें "इसंग्यथी" भी बुलाया जाता है, जिसका मतलब सू भाषा में "चक्कू" होता है, क्योंकि यह उपजनजाति संयुक्त राज्य अमेरिका के मिनेसोटा राज्य में स्थित इसंग्यथी नाम की झील के पास भी बसा करती थी। इस शाखा के लोग मिनेसोटा के अलावा उत्तर डकोटा, दक्षिण डकोटा और आयोवा राज्यों में भी बसा करते थे।
 यैंकटन या पश्चिमी डकोटा: इन्हें "इहंग्कथुन्ग्वांग" भी कहा जाता था, जिसका मतलब है "आख़िर वाला गाँव" और यह मिनेसोटा नदी के क्षेत्र में बसा करते थे।
 लकोटा: इन्हें थिथुन्ग्वांग भी कहा जाता था (लेकिन अब यह नाम प्रयोग नहीं किया जाता) और यह सब से ज़्यादा पश्चिम में बसने वाले सू थे।

 सू लोगों के नाम 
बहुत से अन्य मूल अमेरिकी आदिवासी जातियों की तरह, सू क़बीलों में भी रिवाज था के बच्चों का नाम ऐसी चीज़ों पर रखा जाये जिनके बारे में बच्चे का चेहरे, शरीर या व्यक्तित्व याद दिलाता हो। उदाहरंतः एक प्रसिद्ध लकोटा क़बीले के मुखिये का नाम "थाथान्ग्का इयोताके" था जिसका हिंदी में मतलब "बैठा सांड" है और जिसे अंग्रेज़ी में सिटिंग बुल (Sitting Bull) से बुलाया जाता है।

 इन्हें भी देखें 
 इंडियन (अमेरिका के आदिवासी)

श्रेणी:अमेरिका की जनजातियां
श्रेणी:संयुक्त राज्य अमेरिका की आदिवासी जनजातियाँ
श्रेणी:कनाडा की आदिवासी जनजातियाँ
श्रेणी:मूल उत्तर अमेरिकी जातियाँ
श्रेणी:हिन्दी विकि डीवीडी परियोजना
स्पगॅत्ती

thumb|एक तश्तरी पर बिना मसाले या सब्ज़ी के रखी हुई सादी स्पगॅत्ती
स्पगॅट्टी (इतालवी: spaghetti स्पगॅत्ती) इटली में खाए जाने वाले एक प्रकार के नूडल्ज़ होते हैं।

 इन्हें भी देखें 
 नूडल्ज़

श्रेणी:नूडल्ज़
श्रेणी:इटली
श्रेणी:हिन्दी विकि डीवीडी परियोजना
उइग़ुर

thumb|right|एक उइग़ुर युवती
उइग़ुर (उइग़ुर: ‎) पूर्वी और मध्य एशिया में बसने वाले तुर्की जाति की एक जनजाति है। वर्तमान में उइग़ुर लोग अधिकतर चीनी जनवादी गणराज्य द्वारा नियंत्रित श़िंजियांग उइग़ुर स्वायत्त प्रदेश नाम के राज्य में बसते हैं। इनमें से लगभग ८० प्रतिशत इस क्षेत्र के दक्षिण-पश्चिम में स्थित तारिम घाटी में उइगर तुर्क हैं, लेकिन डीएनए इंडो-यूरोपीय लोगों का है। उइगरों में बहुत सारा भारतीय खून है.

 इतिहास 
ऐतिहासिक रूप से 14वीं सदी में इन्हें हूनान प्रांत के एक विद्रोह को दबाने के लिए मिंग राजा द्वारा बुलाया गया था। कुछ सैनिक वहीं बस गए थे जिन्हें शासक ने जिआन की उपाधि दी थी। आज भी कुछ उइग़ुर हुनान प्रांत में रहते हैं। उग़ुर लोगों को इस नाम से विश्वयुद्धों के बीच किसी समय से बुलाना शुरु किया गया। इससे पहले इनको तुर्की, मुस्लिम या सारत कहते थे। और उस समय उइग़ुर शब्द का प्रयोग किसी प्राचीन साम्राज्य के लिए किया जाता था, जो उस समय (१९ सदी तक) ख़त्म हो चुका था। १९२१ में हुए ताशकंद सम्मेलन में इन्हें उइग़ुर सम्बोधन प्रदान किया गया- जो उसी क्षेत्र के पुराने उईग़ुर ख़ागानत (सन् ७४५-८४०) के नाम से लिया गया था। अन्य पश्चिमी पर्यटकों ने उस समय तक तुर्की शब्द का ही इस्तेमाल किया।

 इन्हें भी देखें 
 उइग़ुर भाषा
 श़िंजियांग
 तारिम घाटी

बाहरी कड़ियाँ
कौन हैं उइगर और क्यों चीन की सरकार उनसे क्यों डरती है?
चीन ने सीक्रिट शिविरों में कैद कर रखे हैं 10 लाख उइगर मुसलमान: संयुक्त राष्ट्र

श्रेणी:मानव प्रजातियां
श्रेणी:तुर्की जातियाँ
श्रेणी:शिंजियांग
श्रेणी:चीन की जातियाँ
श्रेणी:हिन्दी विकि डीवीडी परियोजना
भूर्ज

300px|right|thumb|रजत भूर्ज
right|thumb|300px|भूर्ज की लकड़ी
भूर्ज को अंग्रेजी में बर्च (Birch) कहते हैं। यह बेटुलेसिई (Doo doo) कुल का पेड़ है। इसके अधिकाश पेड़ मध्यम विस्तार के होते हैं। कुछ तो क्षुप (Shrub) किस्म के भी होते हैं। उत्तर अमरीका, यूरोप, उत्तर एशिया और हिमालय में 1,400 फुट से अधिक ऊँचाई पर ये साधारणतया पाए जाते हैं। इनकी पत्तियाँ क्रचक्री (serrat) तथा पर्णपाती (deciduous) होती हैं। एक ही पेड़ पर नर और मादा के कैटकिन (catkins) होते हैं। नर कैटकिन शरत्‌ (पतझड़) ऋतु में और मादा कैटकिन वसंत ऋतु में प्रकट होते हैं। इनके फल छोटे छोटे और पंखदार होते हैं। वृक्ष की छाल कागज के सदृश उखड़ती है, जिसे 'भोजपत्र' कहते हैं। एक समय भारत में भोजपत्र पर ही पुस्तकें लिखी जाती थी। भोजपत्र सामान्य कागज से अधिक टिकाऊ समझा जाता है। आज भी भोजपत्र पर तांत्रिक मंत्र और कवचादि लिखे जाते हैं। ऐसे मंत्र और कवच जल्द फलदेनेवाले समझे जाते हैं। पेड़ की भीतरी छाल से जो भोजपत्र प्राप्त होता है। वह लिखने के लिये अच्छा समझा जाता है। कुछ विशिष्ट धार्मिक अवसरों पर लोग इसका वस्त्र भी धारण करते हैं। भूर्ज के पेड़ कई प्रकार के होते हैं। इनकी निम्नलिखित किस्में अधिक महत्व की है:

 कानू भूर्ज 
इसका वैज्ञानिक नाम बेटुला पापायरिफेरा (Betula papyrifera) है। इसको कभी कभी श्वेत भूर्ज भी कहते हैं, क्योंकि इसकी छाल मलाई सी सफेद रंग की होती है। इसको मंत्रभूर्ज भी कहते हैं, क्योंकि इसकी छाल इतनी पतली होती है कि उसपर सुभीते से लिखा जा सकता है। इस भूर्ज की छाल से प्याले, तश्तरियाँ, आभूषण, छोटी छोटी टोकरियाँ आदि बनाई जाती हैं। इसकी लकड़ी से लुगदी और जूते के साँचे या फरमें भी बनते हैं। लकड़ी जलावन के काम में भी आती है। हिमालय क्षेत्रों के अतिरिक्त यह कैनाडा, उत्तरी अमरीका और उत्तरी यूरोप में उपजता है।

 पीत भूर्ज 
इसको कभी रजत भूर्ज भी कहते हैं। इसका वैज्ञानिक नाम बी0 ल्यूटिया (B. Lutea) है। पेड़ के वयस्क होने पर इसकी छाल का रंग पीलापन लिए हुए धुँधले धूसर रंग का होता है। यह मासाचुसेट्स, फ्लोरिडा और टेक्सस में अधिक पाया जाता है। इसकी लकड़ी मजबूत होती है और फर्निचर, खेती के औजारों तथा अन्य घरेलू कामों के लिये अच्छी समझी जाती है।

 रक्त भूर्ज 
इसे कहीं कहीं नदी भूर्ज भी कहते हैं, क्योंकि यह नदी, पोखरों तथा दलदली भूमि के तटों पर बहुधा उगता हुआ पाया जाता है। इसके छोटे पेड़ों की छाल का रंग गुलाबी होता है। पीछे वह काला हो जाता है। इसके पेड़ 50 से 60 फुट तक ऊंचे होते हें। यह दक्षिण अमरीका में विशेष रूप से पाया जाता है। इसका वैज्ञानिक नाम ब0 निग्रा (B. nigra) हैं।

 कृष्ण भूर्ज 
इसका वैज्ञानिक नाम बी0 लेंटा (B. Lenta) है। इसे चेरी या मीठा भूर्ज भी कहते हैं। यह 60 से 80 फुट तक ऊँचा होता है। इसके शीर्ष सुंदर होते हैं। इसकी शाखाएँ पतली और टहनियाँ कोमल होती हैं। इसकी लकड़ी श्याम रंग की तथा कठोर होती है और दाने गठे हुए होते हैं। फर्निचर और घर के अंदर की सजावट के सामानों के निर्माण के लिये इसकी लकड़ी बहुमूल्य समझी जाती है।

 धूसर भूर्ज 
इसका वैज्ञानिक नाम बी0 पोपुलिफोलिया (B. populifolia) है। इसका पेड़ छोटा, 40 फुट से अधिक ऊँचा नहीं होता है। अमरीका के अनेक राज्यों में यह पाया जाता है। इसकी छाल घूसर सफेद रंग की होती है। छाल कड़ी होती है और उसके स्तर अधिक दृढ़ता से चिपके रहते हें। इससे अनेक सांचे, फिरकी और अन्य सामान बनते हैं। यह ईधंन में भी काम आता है। इसकी लुगदी भी बनती हे।

 इन्हें भी देखें 
 भोजपत्र

 बाहरी कड़ियाँ 
 Tree Family Betulaceae Diagnostic photos of many species, Morton Arboretum specimens

श्रेणी:पेड़
श्रेणी:औषधीय पादप
भूलाभाई देसाई

right|thumb|300px|भूलाभाई देसाई, साथ में हैं डॉ राजेन्द्र प्रसाद एवं जवाहरलाल नेहरू
भूलाभाई देसाई भारत के प्रसिद्ध वकील, प्रख्यात विधिवेत्ता,  प्रमुख संसदीय नेता तथा महात्मा गांधी के विश्वस्त सहयोगी। आजाद हिंद फौज के सेनापति श्री शहनवाज, ढिल्लन तथा सहगल पर राजद्रोह के मुकदमें में सैनिकों का पक्षसमर्थन आपने जिस कुशलता तथा योग्यता से किया, उससे आपकी कीर्ति देश में ही नहीं, विदेश में भी फैल गई।

 परिचय 
भूलाभाई देसाई का जन्म सूरत जिले के बलसर में हुआ था। विधिविशेषज्ञता आपको विरासत में मिली। आपके पिता सरकारी वकील थे। प्रत्युत्पन्नमतित्व तथा निर्भीक उक्तियाँ आपकी उल्लेख्य विशेषताएँ थी। बंबई के एलफिंस्टन तथा सरकारी ला कालेज में कानून की उच्च शिक्षा प्राप्त की। बाद में उच्च न्यायालय के अधिवेत्ता बने। विशिष्ट विधिविशारद होने के कारण आपको अल्पकाल में ही धन तथा यश की प्राप्ति हुई। राजनीति के क्षेत्र में सर्वप्रथम माडरेटों के साथ, तदनंतर होम रूल लीग में और अंत में कांग्रेस में आए। महात्मा गांधी की प्रेरणा तथा निर्देश से प्रभावित होकर स्वाधीनता आंदोलन में प्रमुखता से भाग लिया। गुजरात के किसानों को कानूनी सहायता देकर आपने स्वराज्य आंदोलन को नवीन शक्ति प्रदान की। इस दिशा में आपके कार्यो के फलस्वरूप ही ब्रमफील्ड प्रतिवेदन में किसानों की कठिनाइयों को कम करने की संस्तुति की गई।

सन्‌ 1930 के स्वाधीनता आंदोलन में भाग लेने के कारण आपको एक वर्ष का कारावास तथ दस हजार रुपए जुर्माने का दंड मिला। इसकेश् बाद के सभी प्रमुख कांग्रेसी आंदोलनों में आप भाग लेते रहे। केंद्रीय धारासभा में कांग्रेस दल के नेता के रूप में आपका कार्य ऐतिहासिक महत्व का है। आपके तीखे तथ्यपूर्ण भाषण सरकारी पक्ष को हतप्रभ कर देते थे। श्री भूलाभाई देसाई में ऐसी अनोखी सूझबूझ थी। जिसके फलस्वरूप आप महत्वपूर्ण बिलों पर मुसलिम पार्टी को साथ लकर सरकारी पक्ष को पराजित कर देते थे। केंद्रीय धारासभा में आपकी संसदीय प्रतिभा तथा असाधारण क्षमता अप्रतिम मानी जाती थी।

आपमें प्रतिपक्षी पर प्रबल प्रहार कर उसे निरस्त्र कर देने की असाधारण और अद्भुत क्षमता थी। यही कारण है कि आपके पास प्राय: अत्यंत गंभीर कानूनी उलझनों के मुकदमे आया करते थे। देश के ख्यातिलब्ध विधिज्ञों में आपका प्रमुख स्थान है। संसदीय नेतृत्व के आपमें अनुपम गुण थे। कांग्रेस पार्टी के नेता के रूप में नौकरशाही आपसे सदा आतंकित रहती थी। अँग्रेजी भाषा पर आपका असाधारण अधिकार था। आपके भाषणों में तथ्यों, तर्कों तथा व्यंग्य विनोदपूर्ण उक्तियों का प्रभावोत्पादक संयोजन रहता था। इस संबंध में देसाई लियाकत समझौते का विशेष महत्व है। आपके व्याख्यानों तथा विचारों का संग्रह पुस्तकाकार प्रकाशित हुआ है। आरंभिक जीवन में आपने अहमदाबाद स्थित गुजराज कालेज में अर्थशास्त्र तथा इतिहास विषयक प्राध्यामक का भी कार्य किया था।

 इन्हें भी देखें
आजाद हिन्द फौज पर अभियोग

श्रेणी:भारतीय स्वतंत्रता सेनानी
श्रेणी:भारतीय स्वतन्त्रता संग्राम
श्रेणी:विधिवेत्ता